Diari Oficial de la Generalitat Valenciana


Sumari del DOGV 307, del 21-11-1985 (1985/805318)

DECRET 174/1985, de 28 d'octubre, del Consell de la Generalitat Valenciana, pel qual es crea el Centre de Transfusió de la Comunitat Valenciana.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/10/28/174**

### Versions

 06/02/1998 - Actualitat  Text inicial: 22/11/1985 - 05/02/1998 

### Dades del document

Número de DOGV
:   307

Data del DOGV
:   21-11-1985

Secció del DOGV
:   DISPOSICIONS GENERALS

Número del document
:   1985/805318


Data del document
:   28-10-1985

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 27.01.1998**

**Decret 174/1985, de 28 d'octubre, del Consell de la Generalitat Valenciana, pel qual es crea el Centre de Transfusió de la Comunitat Valenciana.**

**[(DOCV núm. 307 de 21.11.1985)](http://www.docv.gva.es/datos/1985/11/21/pdf/1985_805318.pdf) Ref. 1501/1985**

L'escassa donació i la seua deficient utilització són característiques que descriuen de forma sintètica, però expressiva, la situació actual de l'hemodonació en la Comunitat Valenciana.

Les causes determinants d'aquesta situació podrien concretar-se en l'estructura actualment existent amb la presència de molts Bancs de Sang, escassament coordinats, el que origina una sensible dispersió de mitjans i una important elevació dels costos de processament. Per altra banda, tret dels casos de la Germandat de Donants dependents de l'INSALUD i de la Crea Roja en algunes localitats, hi ha manca de personal específicament dedicat a la promoció i programació de la donació.

L'evident necessitat de modificar radicalment la situació de falta d'infraestructura hemoteràpica aconsella l'establiment d'un Centre de Transfusió amb independència funcional i pressupostària respecte dels Serveis d'Hematologia i Hemoteràpia dels que solen dependre els Bancs de Sang, tot aglutinant i coordinant els mitjans, materials i humans, de què disposa el sector públic de la Comunitat Valenciana i que n'estan dedicats a aquesta matèria.

Aquesta disposició té aqueixa finalitat, comptant amb l'estreta col·laboració de les Diputacions Provincials i de l'INSALUD, ben necessària per tal d'atendre amb èxit tan important projecte.

La Generalitat Valenciana té competència en relació amb el desplegament legislatiu de la legislació bàsica de l'Estat en matèria de sanitat interior, per raó de l'article 38 de l'Estatut d'Autonomia, i, en particular, la Conselleria de Sanitat i Consum té atribuïda la que concerneix a la protecció i promoció de la salut, així com les accions sanitàries permanents en matèria de malalties transmissibles i no transmissibles, d'acord amb l'article 14.1 apartat e) del Reial Decret 278/1980, de 25 de gener.

En atenció d'aquests motius, a proposta del Conseller de Sanitat i Consum, prèvia deliberació del Govern Valencià en la reunió del dia 28 d'octubre de 1985,

DISPOSE:

**Article Primer**

Es crea el Centre de Transfusió de la Comunitat Valenciana, com a servei dependent de la Conselleria de Sanitat i Consum.

**Article Segon**

Les funcions del Centre de Transfusió de la Comunitat Valenciana serà les següents:

a) Promoció de l'hemodonació i plasmafèresi voluntàries.

b) Programació i execució de totes les extraccions de sang extrahospitalàries per mitjà d'equips mòbils.

c) Processament de totes les unitats de sang.

d) Abastiment de sang i derivats a tots els hospitals i centres sanitaris, públics i privats, de la Comunitat Valenciana, segons llurs necessitats.

e) Fraccionament de la sang per tal de produir hemoderivats bàsics que en una primera fase seran els següents: plasma fresc, plasma per alimentació parental, plaquetes, crioprecipitats i fibrinogen.

Posteriorment, i d'acord amb les necessitats tant nacional com comunitàries, se n'anirà potenciant l'obtenció de nous derivats per tal d'acomplir com a objectiu final el propi abastiment en el tractament de les coagulopaties congènites.

f) Abastiment de reactius tant al propi Centre com als hospitals de la Comunitat.

g) Control de qualitat dels reactius utilitzats i de la tecnologia referent a la transfusió.

h) Centre de referència de problemes derivats d'immunohematologia i hemoteràpia.

i) Centre de referència de tipaje HLA.

j) Promoure el desenvolupament de la investigació tendent a l'obtenció de nous derivats de la sang per a usos terapèutics.

k) Establir programes i implantar cursos tendents a garantir la formació dels professionals en matèria d'hemoteràpia.

l) Assessorar els òrgans competents de la Generalitat Valenciana en matèria hemoteràpica.

m) Qualsevol altra activitat tendent a la planificació, coordinació i millora de l'activitat hemoteràpica en l'àmbit de la Comunitat Valenciana.

**Article Tercer**

El Centre de Transfusió de la Comunitat Valenciana es situarà a València.

Sense perjudici del que s'ha exposat, i quan la concentració de població i les necessitats ho aconsellen, s'establiran a Alacant i Castelló Centres de Processament de Sang.

Les funcions que, sota la superior direcció i coordinació del Centre, s'atribuiran a aqueixos Centres de Processament seran, bàsicament, les establertes als apartats c) i d) de l'article anterior, així com el fraccionament de la sang i producció d'hemoderivats bàsics a què fa referència l'apartat e) d'aquest article, sense perjudici d'aquelles altres que el Centre estime oportú delegar-ne.

**Article Quart**

El Centre de Transfusió es regirà per.

a) El Consell de Direcció.

b) El Director del Centre de Transfusió de la Comunitat Valenciana.

**Article Cinqué.** ****[1]**** **El Consell de Direcció estarà integrat pels membres següents:**

President: el Conseller de Sanitat i Consum.

Vice-president: el Director del Servei Valencià de Salut.

Vocals:

- El Director General de Règim Econòmic de la Conselleria de Sanitat i Consum.

- El Director del Centre de Transfusió de la Comunitat Valenciana.

- Els dos directors mèdics dels centres d'Alacant i Castelló.

- Els tres caps d'àrea territorials del Servei Valencià de Salut.

- Dos representants dels bancs de sang hospitalaris del sector públic.

- Un representant dels bancs de sang hospitalaris del sector privat.

- Dos representants de la Federació de Donants de la Comunitat Valenciana, de diferent província cadascun.

- El Director de Gestió i Serveis Generals.

**Article 5.** ****[2]**** **El Consell de Direcció estarà integrat pels membres següents:**

- President: el conseller de Sanitat.

- Vicepresident: el sotssecretari de la Conselleria de Sanitat.

- Vocals:

· El director general d'Atenció Especialitzada.

· El director general de Recursos Econòmics.

· El director del Centre de Transfusió de la Comunitat Valenciana.

· Els dos subdirectors dels centres d'Alacant i Castelló.

· Els tres directors territorials de la Conselleria de Sanitat.

· Un representant dels bancs de sang del sector públic.

· Un representant dels bancs de sang del sector privat.

· Dos representants de la Federació de Donants de la Comunitat Valenciana, de províncies diferents.

· El director econòmic del Centre de Transfusió de la Comunitat Valenciana.»

**Article Sisé**

La funció primordial del Consell de Direcció serà:

-Aprovar l'avantprojecte de pressupost anual.

-Establir els programes de treball i els objectius a aconseguir.

-Aprovar la gestió anual del Centre que, a través de la memòria, haurà de rendir el Director.

-Controlar l'acompliment de les funcions assignades al Centre en l'article segon d'aquest Decret.

-Realitzar els estudis tendents a determinar l'import de les taxes a liquidar per unitat de sang als usuaris d'aquesta.

**Article Seté**

Serà funció del Director del Centre de Transfusió de la Comunitat Valenciana:

-Acomplir i fer acomplir les disposicions que regesquen el Centre així como els acords adoptats pel Consell de Direcció.

-Coordinar i inspeccionar els serveis del Centre i els dels Centres de Processament, si s'escau.

-Convocar i presidir les Juntes amb els directors mèdics dels Centres d'Alacant, Castelló i València.

-Autoritzar les despeses i disposar dels fons que se li n'han seguí lliurats per a gestió econòmica del Centre.

-Realitzar la memòria anual de la gestió del Centre, sotmetent-la a l'aprovació del Consell de Direcció.

-Retre comptes anualment de la gestió econòmica.

-Confeccionar l'avantprojecte de pressupost per sotmetre'l a l'aprovació del Consell de Direcció.

**Article Vuité**

La provisió del lloc de Director del Centre de Transfusió de la Comunitat Valenciana s'efectuarà mitjançant convocatòria pública, amb lliure designació entre Metges, Especialistes en Hematologia i Hemoteràpia.

**Article Nové**

Els que presten llurs serveis en el Centre tindran la consideració de personal de la Generalitat Valenciana i estaran sotmesos al règim jurídic que per a l'esmentat personal establesca la Llei de la Funció Pública de la Generalitat.

Sense perjudici del que s'exposa en el paràgraf anterior, les places de personal sanitari i auxiliar del referit Centre es cobriran mitjançant concurs públic, en el qual seran mèrits preferents l'especialització en hematologia i hemoteràpia i estar prestant servei en algun dels Centres Hospitalaris o Sanitaris de la Comunitat Valenciana dependents de la pròpia Generalitat, de l'INSALUD o de les Diputacions Provincials.

**Article Desé**

La quarta part de les dotacions del capítol II per a fer front al pressupost de despeses del Centre, es remetrà a aquest dins els 15 primers dies del primer mes de cada trimestre natural.

DISPOSICIONS ADDICIONALS

**Primera**

D'acord amb allò establert en la Llei de la Generalitat Valenciana 2/1983, de 4 d'octubre, de la Generalitat Valenciana, sobre declaració d'interés general de determinades funcions de les Diputacions, i atés l'indubtable interés que per a la Comunitat Valenciana té la creació i funcionament del Centre, s'aplicaran a aquest les normes del Decret del Consell 129/1985, de 23 d'agost.

**Segona**

El Consell, a través de la Conselleria de Sanitat i Consum, promourà la creació d'una Germandat de Donants de Sang de la Comunitat Valenciana en la qual s'intentarà integrar les Germandats o Associacions de donants de sang actualment existents en la Comunitat, especialment les adscrites als Hospitals o Centres Sanitaris de titularitat pública. La Generalitat Valenciana proporcionarà a la Germandat de Donants de Sang de la Comunitat Valenciana locals apropiats per tal d'exercir les seus funcions i li atorgarà subvencions per a fer front a les despeses de manteniment i l'acompliment dels seus programes.

**Tercera**

El personal administratiu que el 31 de desembre de 1984 estigués prestant els seus serveis en la Germandat de Donants de Sang de l'INSALUD i que demostre aptitud per a l'exercici del seu càrrec, podrà optar per integrar-se com a personal de la Generalitat en els termes que establesca la Llei de la Funció Pública aprovada per les Cortes Valencianes.

**Quarta**

S'autoritza al Conseller de Sanitat i Consum perquè prepare i gestione, en esguard a l'aprovació pel Consell, tots els Convenis que calga formalitzar amb l'Institut Nacional de la Salut, tendents a proporcionar la infraestructura suficient i escaient per al bon funcionament del Centre.

DISPOSICIONS FINALS

**Primera**

Aquest Decret entrarà en vigor a l'endemà de la publicació al Diari Oficial de la Generalitat Valenciana, encara que el Centre de Transfusió encetarà la seua activitat en l'any 1986. Amb aquest fi el Consell inclourà en la Llei de Pressupostos de 1986 les previsions econòmiques necessàries per al seu desenvolupament com a programa dependent de la Conselleria de Sanitat y Consum.

**Segona**

S'autoritza la Conselleria de Sanitat i Consum perquè dicte les normes precises per al desplegament i execució d'aquest Decret.

DISPOSICIONS TRANSITÒRIES

**Primera**

Fins que no siga transferit l'INSALUD a la Comunitat Valenciana, s'oferirà a dit Institut una representació en el Consell de Direcció del Centre, aquest representant serà designat de mutu acord entre les Direccions Provincials d'Alacant, Castelló i València.

**Segona**

Sense perjudici de què, quan pertoque, determinen els òrgans competents de la Funció Pública sobre la classificació i valoració dels llocs de treball del Centre, la plantilla d'aquest estarà integrada provisionalment de la forma següent:

1. Director del Centre de Transfusió de la Comunitat Valenciana.

2. Director Metge:

a) Servei de Fraccionament:

-1 Cap de Servei.

-2 Metges Adjunts.

-10 ATS.

-1 Auxiliar de Clínica.

b) Servei d'Immunohematologia:

-1 Cap de Servei.

-2 Metges Adjunts.

-7 ATS.

-1 Auxiliar de Clínica.

c) Servei de Processament i Equips Mòbils :

-1 Cap de Servei.

-3 Metges Adjunts.

-18 ATS.

-8 Auxiliars de Clínica.

3. Administrador.

-1 Administrador.

-1 Programador.

-6 Secretàries.

-4 Zeladors.

-2 Conductors.

València, a 28 d'octubre de 1985.

El President de la Generalitat,

JOAN LERMA I BLASCO

EL Conseller de Sanitat i Consum,

JOAQUIM COLOMER I SALA

---

****[1]****Redacció que en fa el **[Decret 156/1992, de 14 de setembre](http://www.docv.gva.es/index.php?id=26&L=2&sig=2221/1992&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=0156&ANYO_DISPOSICION=1992)**, del Govern valencià (DOCV núm. 3178 de 06.02.1998) Ref. Base de dades 0198/1998.

****[2]****Redacció que en fa el **[Decret 7/1998, de 27 de gener](http://www.docv.gva.es/index.php?id=26&sig=0198/1998&url_lista=&CHK_TEXTO_LIBRE=1&tipo_search=legislacion&num_tipo=6&TD=Decret&SOLO_NUMERO_DISPOSICION=007&ANYO_DISPOSICION=1998)**, del Govern Valencià (DOCV núm. 1866 de 21.09.1992) Ref. Base de dades 2221/1992.


Còpia Permalink ELI